****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/16-01/21**

**URBROJ: 2123-05-01-16-1**

**U Šandrovcu, 21.12.2016.**

**Z A P I S N I K**

**sa 28. sjednice Općinskog vijeća općine Šandrovac održane 21.12.2016. sa početkom u 19,00 sati**

Prisutni: Ivan Pleško, Ranko Ormanović, Valent Štandar, Stjepan Žager, Draženko Kolarić, Damir Husnjak, Biljana Solar, Mirko Bedeković, Darko Halauš, Nikola Halapa i Miroslav Sokolić.

Ostali prisutni: Dajana Perhot, Ivana Fočić, dipl.iur., načelnik Josip Dekalić i v.d. direktorica poduzeća „Šandroprom d.o.o.“ Sanela Paukovac, ravnatelj Doma za starije i nemoćne osobe Šandrovac Damir Kolar, mag.ing.agr.

Predsjedavajući je pozdravio prisutne. Kvorum je utvrđen , te je Predsjedavajući utvrdio da su na sjednici prisutni svi vijećnici.

Predsjedavajući je Dnevni red dao na izmjenu, dopunu i usvajanje.

\*Predsjedavajući: „ Predlagatelj Dnevnog reda povlači točku 16. te umjesto nje predlaže „ Odluku o izboru Povjerenstva za izradu monografije Općine Šandrovac.“

\*\*Vijećnik, M.Sokolić: „ Zašto se briše točka 16. sa Dnevnog reda?“

\*Pročelnica JUO, Ivana Fočić:“ Ministarstvo financija nije se općinama i gradovima očitovalo kako će se od 01.01.2017.g. tretirati subvencije, kapitalne donacije i ostalo. Sve dok ne dobijemo tu informaciju, nećemo donositi ovu Odluku.“

Dnevni red je jednoglasno usvojen od strane Općinskog vijeća Općine Šandrovac.

**D N E V N I R E D**

1. Aktualni sat.
2. Usvajanje zapisnika sa 27. sjednice općinskog vijeća Općine Šandrovac,
3. III. Izmjene i dopuna Proračuna Općine Šandrovac za 2016. g.
4. Donošenje Odluke o isplati jednokratne pomoći za opremu novorođenog djeteta u obitelji na području Općine Šandrovac u 2017. godini
5. Donošenje Odluke o donošenju Programa o bespovratnim potporama za poticanje razvoja poduzetništva na području Općine Šandrovac u 2017. godini
6. Donošenje Odluke o provođenju popisa i osnivanju Povjerenstva za popis dugotrajne imovine općine Šandrovac,
7. Donošenje Odluke o **imenovanju ovlaštenih predstavnika Općine Šandrovac kao javnog naručitelja u postupcima javne nabave i bagatelne nabave u 2017. godini,**
8. Donošenje Analize stanja sustava zaštite i spašavanja na području Općine Šandrovac za 2016. godinu,
9. Donošenje Godišnjeg plana razvoja sustava civilne zaštite na području Općine Šandrovac za 2017. godinu,
10. Donošenje Smjernica za organizaciju i razvoj sustava zaštite i spašavanja na području Općine Šandrovac za razdoblje 2017. -2021. godine,
11. Suglasnost na Financijski plan Doma za starije i nemoćne osobe Šandrovac za 2017.g. i projekcije za 2018. i 2019. godinu,
12. Suglasnost na I. Izmjene i dopune Financijskog plana Doma za starije i nemoćne osobe Šandrovac za 2016.g.
13. Donošenje Odluke o kriterijima i načinu ostvarenja prava na dotiranje troškova smještaja u Domu za starije i nemoćne osobe „Šandrovac“ u 2017.godini,
14. Odluka o izmjenama i dopunama Odluke o koeficijentima i osnovici za obračun plaće

zaposlenika Doma za starije i nemoćne osobe “Šandrovac”,

1. Informacija o Financijskom planu za 2017. godinu sa projekcijom za 2018. i 2019. godinu i Program rada za 2017.godinu Šandroprom d.o.o. Šandrovac,
2. Brisana
3. Donošenje Odluke o isplati donacije Biljani Erhatić,
4. Donošenje Odluke o izboru Povjerenstva za izradu monografije Općine Šandrovac.

**Točka 1.**

\*Vijećnik, Mirko Bedeković:“ 27. sjednicu nismo završili? Evo, možemo i preslušati gospodine Predsjedniče, da niste odjavili sjednicu. Pitanje je vezano za bagatelnu nabavu. Pitali su me kako Općina Šandrovac raspisuje pozivnu bagatelnu nabavu? Znači da pozivamo određene ponuditelje? Radi se o Društvenom domu u Ravnešu? Da li je to stvarno tako?“

\*Pročelnica, JUO, Ivana Fočić.“ Javni poziv je upućen svima . Istovremeno je bio upućen poziv trojici subjekata i poziv svima. Na stranicama Općine bilo je sve objavljeno. Što više ljudi je uključeno , to će biti više ponuda, a to je dobro.“

\*Vijećnik, Darko Halauš : „ Šta je sa subvencijama za studente? „

\*\*Načelnik, Josip Dekalić:“ Znate da je bila loša financijska situacija u posljednjem razdoblju. Tako nismo davali subvencije poduzetnicima i za novorođenu djecu. Suglasan sam da se to stavi na Dnevni red za slijedeću sjednicu, pa ćemo to regulirati izmjenama i dopunama.“

\*Vijećnik, M. Sokolić:“ Zanima me šta je s drvima? Da li su prodana ili darovana?“

\*\*Načelnik :“ Nešto je donirano socijalnim slučajevima koji ne primaju sredstava za ogrijev, tako smo drva dali Dorici Ileković, Slavku Petreković , te jednoj baki iz Kašljavca. Drva su prodavana, a sredstva su uplaćena na račun općine Šandrovac .“

**Točka 2.**

Pod ovom točkom općinsko vijeće raspravljalo je o Zapisniku sa 27. sjednice općinskog vijeća.

\*Vijećnik, M.Bedeković : „U zapisniku stoji da je vijećnik dobio odgovor da je sve ažurirano na stranicama. Danas gledam, ali opet nema“

\*\*Pročelnica, JUO, Ivana Fočić:“ Mogu vam odmah pokazati da je sve na stranicama. „

\*Viječnik, Mirko Bedeković : „ U zapisniku ne stoji u koliko sati je sjednica završila“.

Zapisnik je jednoglasno usvojen od strane Općinskog vijeća Općine Šandrovac.

**(KLASA: 021-05/16-01/18 URBROJ:2123-05-01-16-1 )**

**Točka 3.**

Pod ovom točkom Općinsko vijeće raspravljalo je o Izmjenama i dopunama Proračuna Općine Šandrovac (III) za 2016.g.

Načelnik je obrazložio Izmjene i dopune Proračuna Općine Šandrovac (III) po stavkama.

\*Vijećnik M. Bedeković.“ Molio bih gđu Perhot, tekuće pomoći, javni radovi, pomoć u kući… Nisam mogao pronaći rashode?“

\*\* Dajana Perhot: „ Imate 8.980,00 kn za stručno osposobljavanje, ali smo ta sredstva dobili prošle godine od Hrvatskog zavoda za zapošljavanje. Na račun općine doznačena su sredstva zajedno u bruttu , znači za javne radove, pomoć u kući i stručno osposobljavanje, tako da su iskazana na jednom kontu (računu) 6341411-Tekuće pomoći-poticaji za zapošljavanje .“

\*Vijećnik, M.Bedeković: 372- naknade građanima iz Proračuna? Povećali smo za 10.000,00 kn. Podnosim amandman da se poveća na još 10.000,00 kn. Obrazložit ću. Radi se o priključku na vodovodnu mrežu. Naime, Krapec Martin iz Jasenika koji živi sa gotovo slijepom majkom nema vodovod. Piju vodu iz bunara koja možda i nije za piće. „

\*\*Načelnik :“Neka dođe kod nas u Općinu, nije problem. Ako prima socijalnu pomoć, onda će pola troškova snositi centar za socijalnu skrb. „

\*Vijećnik M. Bedeković: „ 381- Crveni križ. U Crvenom križu u Bjelovaru sami su odredili korisnike za božićne pakete. Vi biste kao načelnik trebali pitati zašto je to tako.

\*\*Načelnik: „Dajte mi popis kojeg je sastavio Crveni križ iz Šandrovca. Napraviti ćemo prigovor. Tražiti ćemo pakete koje je tražio Crveni križ iz Šandrovca. Da li se zna tko je dobio u Lasovcu?“

\*Vijećnik Bedeković je odgovorio da ne zna jer nije vidio popis.

\*\*Vijećnik, M.Sokolić:“ Načelnik je već nešto obrazložio u prihodima. Na posebnim prihodima ste u minusu. Stavili ste prihode za isplatu plaća za stručno osposobljavanje, javne radove i pomoć u kući i prikazani su na pomoćima izvanproračunskih korisnika-poticaj za zapošljavanje. U rashodima smo na troškove prikazali više 8. 980,00 kn za stručno osposobljavanje, što ispada da smo u minusu, odnosno da smo platili razliku“

\*Dajana Perhot: „ Ta razlika odnosi se na isplatu naknade za stručno osposobljavanje od siječnja do travnja 2016.g. , a zavod za zapošljavanje taj iznos je uplatio u 2015.g., te iz tog razloga nismo mogli prikazati prihod ove godine.“

\*\*Viječnik, M. Sokolić :“ 659- naknada da košenje trave? Iznos je 2.000,00 kn. Tko iz Općine Šandrovac kosi travu'“

\*Načelnik, Josip Dekalić: „ To je naknada za košenje trave u ind.zoni u Doljanima. Odnosi se na tu travu. Kosili su Stjepan Međimorec i Kristijan Dekalić. „

\*\*Miroslav Sokolić:“ 653- Naknada za priključak za vodovod? Ne znam, kao smo prihodovali? Znam da radove izvodi komunalno poduzeće „Šandroprom“ d.o.o., a priključak se plaća „Čaplinu“ d.o.o.“?

\*Načelnik: „ Ugovor za priključenje na vodovodnu ili plinsku mrežu sklapa se sa općinom Šandrovac i sredstva se uplaćuju u općinski proračun , a Općina dalje plaća poduzeću

„ Šandroprom“ d.o.o. i poduzeću „Čaplin“ za radove i usluge priključenja .

\*Dajana Perhot:“ Donesena je Odluka o cijeni i uvjetima drugog priključka , temeljem koje se sklapaju ugovori sa izvođačima radova.“

\*\*M.Sokolić:“ Ostali rashodi-troškovi sudskog postupka , Balov i „ŠRD“?

\*Pročelnica JUo, Ivana Fočić:“ Upoznati ste da je Marijan Balov iz Jasenika umro i da su se djeca odrekla imovine. Prema tome, sve je pripalo Općini Šandrovac. Iza toga je bilo troškova, režijskih , troškovi ovrhe itd. „

\*Dajana Perhot:“ 2.500,00 kn je postupak za ribolovno društvo.“

\* Načelnik:“ Ribnjak je tamo 40 godina. Ta zemlja je dobivena i nikada je nismo prepisali. Onda smo tog novog vlasnika tužili dosjelošću, od tuda troškovi.“

\*\*M.Sokolić: „ Donacije udrugama. Stavili ste OKK 6.000,00 kn, da li će se to isplatiti ili ne?

\*Načelnik:“ Još su i dalje korisnici Proračuna, udruga nije ugašena.“

\*\*Vijećnik, M.Bedeković: „ Što se tiče javne rasvjete , prešli smo na T-com. Da li moramo raspisivati javni natječaj ili ne?“

\*Načelnik: „ Ne, mi smo dobili ponudu, a Elektra nije ništa novo ponudila. „

\*\*Vijećnik, Ranko Ormanović: „ Sklopio sam ugovor s drugim dobavljačem. Dobio sam račune i od Elektre i od tog drugog operatera. Da li Općini Elektra ispostavlja račune i dalje?“

\*Načelnik: „ Da, mrežarina se plaće Elektri, a potrošnja energije T-comu.“

Odluka o Izmjeni i dopuni Proračuna Općine Šandrovac (III) jednoglasno je prihvaćena od strane Općinskog vijeća. U trenutku glasanja bilo je prisutno svih 11 vijećnika.

**(KLASA: 400-06/16-01/38, URBROJ: 2123-05-01-16-1)**

Točka 4.

Pod ovom točkom Općinsko vijeće raspravljalo je o Odluci o isplati jednokratne pomoći za opremu novorođenog djeteta u obitelji na području Općine Šandrovac u 2017.g.

Pravno na jednokratnu pomoć za opremu novorođenog djeteta u obitelji može ostvariti i koristiti roditelj koji je državljanin RH, sa prijavljenim prebivalištem na području Općine Šandrovac najmanje godinu dana prije rođenja djeteta za dijete rođeno u razdoblju od 01.01.-31.12.2017.g. i koje je državljanin RH sa prijavljenim prebivalištem djeteta na području Općine Šandrovac. Visina novčanog iznosa za opremu novorođenog djeteta u obitelji iznosi 1.000,00 kn , a isplati će se u jednokratnom iznosu u roku od 60 dana od dana podnošenja zahtjeva na žiro-račun, tekući račun ili štednju knjižicu korisnika.

\*\*Vijećnik, Mirko Bedeković:“ Tražim glasanje o amandmanu. Dajem prijedlog da naknada bude 2.000,00 kn. „

\*Načelnik:“ Neka ostane tako kako stoji u Odluci, budući da smo tako predvidjeli u Proračunu. Možemo prihvatiti prijedlog da se razmotri u slijedećoj godini. „

\*\*Predsjedavajući:“ Da li se slažete s time?“

\*Vijećnik, M.Bedeković: “Da“

\*\*Vijećnik M. Sokolić: „ Pa imali smo sredstva predviđena u Proračunu i za druge stvari, pa smo ih rebalansom izmijenili“.

Predsjedavajući je Odluku o isplati jednokratne pomoći za opremu novorođenog djeteta u obitelji na području Općine Šandrovac u 2017.g. dao na glasanje. U trenutku glasanja bilo je prisutno svih 11 vijećnika te je Odluka jednoglasno prihvaćena.

**(KLASA: 510-01/16-01/1, URBROJ: 2123-05-01-16-1)**

Točka 5.

Pod ovom točkom Općinsko vijeće raspravljalo je o donošenju Programa o bespovratnim potporama za poticanje razvoja poduzetništva na području Općine Šandrovac.

Programom se propisuju opći uvjeti, kriteriji i postupak dodjele bespovratnih potpora Općine Šandrovac u cilju poticanja razvoja poduzetništva na području Općine Šandrovac u 2017. godini, iznos potpore te obveze korisnika potpore.

U cilju poticanja razvoja poduzetništva na području Općine Šandrovac u 2017. godini osigurat će se ovisno o mogućnostima i stanju općinskog proračuna godišnja financijska sredstva u vidu bespovratnih potpora za poticanje razvoja poduzetništva, i to:

1. subvencije za održavanje i razvoj trgovačkih društava, tradicijskih obrta, zadruga i klastera na području općine Šandrovac.

U trenutku glasanja bilo je prisutno svih 11 vijećnika, te je Program o bespovratnim potporama za poticanje razvoja poduzetništva na području Općine Šandrovac u 2017.g. jednoglasno prihvaćen.

**(KLASA: 402-01/16-01/1, URBROJ: 2123-05-01-16-1)**

Točka 6.

Pod ovom točkom općinsko vijeće raspravljalo je o Odluci o popisu i imenovanju Povjerenstva za popis imovine, obveza i potraživanja Općine Šandrovac za 2016.g.

Radi utvrđivanja stvarnog stanja imovine, obveza i potraživanja, kao i vjerodostojnosti knjigovodstvenih evidencija sa stanjem na dan 31. prosinca 2016. godine, nalaže se provođenje sveobuhvatnog popisa imovine, obveza i potraživanja Općine Šandrovac i to:

**1. Nefinancijske imovine** - neproizvedena dugotrajna imovina (materijalna i nematerijalna imovina), proizvedena dugotrajna imovina (objekti, oprema, uredska oprema i materijal, informatička oprema, namještaj, prijevozna sredstva i dr.), sitni inventar, nefinancijska imovina u pripremi (investicije u toku),

**2. Financijske imovine** - novca na računu u banci i blagajni, depozita i jamčevnih pologa, vrijednosnih papira, dionica i udjela u glavnici, potraživanja, rashodi budućih razdoblja.

**3. Obveza** - obveze za rashode poslovanja, za nabavu nefinancijske imovine, za vrijednosne papire, za kredite i zajmove, odgođeno plaćanje rashoda i prihoda budućih razdoblja.

Za obavljanje popisa osnivaju se sljedeća dva Povjerenstva:

Povjerenstvo za popis nematerijalne imovine i dugoročnih financijskih ulaganja, potraživanja i obveza te popisa novca i vrijednosnica u sastavu:

1. RANKO ORMANOVIĆ – predsjednik,

2. IVAN PLEŠKO -član,

3. MIROSLAV SOKOLIĆ –član.

Povjerenstvo za popis materijala, sitnog inventara, uredskog inventara i opreme u sastavu:

1. RANKO ORMANOVIĆ – predsjednik,

2. IVAN PLEŠKO -član,

3. MIROSLAV SOKOLIĆ –član.

Povjerenstvo će obaviti popis dana 9.01.2017. godine.

U trenutku glasanja bilo je prisutno svih 11 vijećnika , te je Odluka o provođenju popisa i osnivanju Povjerenstva za popis imovine, obveza i potraživanja Općine Šandrovac za 2016.g. jednoglasno usvojena od strane Općinskog vijeća.

**(KLASA: 406-08/16-01/3, URBROJ: 2123-05-01-16-1)**

Točka 7.

Ovom Odlukom imenuju se ovlašteni predstavnici Naručitelja za sve postupke javne nabave i bagatelne nabave procijenjene vrijednosti iznad 70.000,00 kn koje provodi Općina Šandrovac kao javni Naručitelj tijekom 2017. godine.

Ovlašteni predstavnici Naručitelja u postupcima javne nabave su:

1. Marina Sikora, dipl. oec. ovlašteni predstavnik Naručitelja sa završenom specijalističkom izobrazbom u području javne nabave,

2. Slobodanka Čalić, mag. iur., ovlašteni predstavnik Naručitelja sa završenom specijalističkom izobrazbom u području javne nabave,

3. Mirjana Saks, ovlašteni predstavnik Naručitelja sa završenom specijalističkom izobrazbom u području javne nabave,

4. Ivana Fočić, dipl.iur., pročelnica JUO Općine Šandrovac,

5. Sandra Sedlanić, administrativni referent u JUO Općine Šandrovac,

6. Dajana Perhot, referent za računovodstvo i financije u JUO Općine Šandrovac.

\*\*Pročelnica JUO Ivana Fočić:“ Mijenja se točka tri, umjesto Snježane Bogović biti će Marina Sikora.“

\*Vijećnik, M. Bedeković:“ Kad pogledam svih šest navedenih osoba nijedna nije iz Općine Šandrovac. Jel nema nikoga iz Šandrovac?“

\*\*Načelnik: Prve tri osobe su ovlašteni predstavnici, a Ivana Fočić, Dajana Perhot i Sandra Sedlanić su djelatnice koje rade na pripremanju dokumentacije .“

\*\*Pročelnica JUO , Ivana Fočić.“ Imamo vanjske suradnike zbog kontrole.“

\*\*Dajana Perhot:“ Nikome se od predstavnika ne plaća što sudjeluje u postupcima javne nabave, da odmah bude razjašnjeno.“

U trenutku glasanja bilo je prisutno svih jedanaest vijećnika te je Odluka o imenovanju ovlaštenih predstavnika Općine Šandrovac kao javnog naručitelja u postupcima javne nabave i bagatelne nabave u 2017.g. jednoglasno usvojena od strane Općinskog vijeća.

**(KLASA: 406-01/16-01/2, URBROJ: 2123-05-01-16-1)**

Točka 8.

Pod ovom točkom Općinsko vijeće raspravljalo je o donošenju Analize stanja sustava zaštite i spašavanja na području Općine Šandrovac za 2016.g.

Pročelnica JUO Ivana Fočić, ukratko je općinskom vijeću obrazložila točku Dnevnog reda .

\*\* Vijećnik, M. Sokolić: „ I prošle godine sam komentirao zašto ribolovna udruga može biti uvrštena u Analizu stanja sustava zaštite i spašavanja, a braniteljska udruga ne.“

\*Ivana Fočić, Pročelnica JUO, obrazložila je kao je prijašnjih godina bila, ali da je nadzor jednostavno odredio da braniteljska udruga ne može biti, te da to nije do Općine.

U trenutku glasanja bilo je prisutno svih 11 vijećnika te je Analiza stanja sustava zaštite i spašavanja na području Općine Šandrovac u 2016.g. jednoglasno usvojena od strane Općinskog vijeća.

**(KLASA: 810-01/16-01/1, URBROJ: 2123-05-01-16-1)**

Točka 9.

Pod ovom točkom općinsko vijeće raspravljalo je o Godišnjem planu razvoja sustava civilne zaštite na području Općine Šandrovac za 2017.g.

Pročelnica JUO, Ivana Fočić , ukratko je općinskom vijeću obrazložila Godišnji plan razvoja sustava civilne zaštite na području Općine Šandrovac za 2017.g.

Sukladno razmjeru opasnosti, prijetnji i posljedicama većih nesreća i katastrofa, utvrđenih procjenom ugroženosti ljudi, okoliša, materijalnih i kulturnih dobara, s ciljem zaštite i spašavanja ljudi, materijalnih dobara te okoliša, kao i u cilju poboljšanja stanja sustava civilne zaštite, a posebno spremnosti i ravnomjernog razvoja svih operativnih snaga zaštite i spašavanja, (stožera zaštite i spašavanja, postrojbi i zapovjedništava civilne zaštite, udruga građana od značaja za zaštitu i spašavanje, službi i pravnih osoba koje se zaštitom i spašavanjem bave u okviru redovne djelatnosti) donosi se Godišnji plan razvoja sustava civilne zaštite na području općine Šandrovac za 2017. godinu sa financijskim planom za trogodišnje razdoblje.

\*\* Vijećnik, M. Sokolić:“ Tko je u zapovjedništvu?“

\*Pročelnica, Ivana Fočić:“ Prošle godine u studenom na općinskom vijeću je donesena odluka u kojoj je imenovano zapovjedništvo.“

U trenutku glasanja bilo je prisutno svih 11 vijećnika te je Godišnji plan razvoja sustava civilne zaštite na području Općine Šandrovac za 2017.g. jednoglasno prihvaćen.

**(KLASA: 810-01/16-01/2, URBROJ: 2123-05-01-16-1)**

Točka 10.

Pod ovom točkom Općinsko vijeće raspravljalo je o Smjernicama za razvoj sustava civilne zaštite Općine Šandrovac za razdoblje od 2017. -2020.g.

\*\*Vijećnik, M.Bedeković: „ Radi se o Planu za 2017.g koji je naveden u Smjernicama , a radi se o 2.437.000,00 kn? Nedavno je Vlada donosila svoj Proračun. Pet zastupnika HSS –a bili su protiv prilikom glasanja. A tko će nam dati toliki planirani novac? Mislim da bi zastupnici trebali misliti i na gradove i općine. To je moje mišljenje.“

U trenutku glasanja bilo je prisutno svih 11 vijećnika te su Smjernice za razvoj sustava civilne zaštite Općine Šandrovac za razdoblje od 2017. -2020.g. jednoglasno usvojene od strane općinskog vijeća.

**(KLASA: 810-01/16-01/3, URBROJ: 2123-05-01-16-1)**

Točka 11.

Pod ovom točkom općinsko vijeće raspravljalo je o davanju Suglasnosti na Financijski plan Doma za starije i nemoćne osobe Šandrovac za 2017.g. i projekcije za 2018.g.i 2019.g.

Ravnatelj Doma za starije i nemoćne osobe Šandrovac, Damir Kolar, ukratko je obrazložio Financijski plan Doma za starije i nemoćne osobe Šandrovac za 2017.g. i projekcije za 2018.g.i 2019.g.

\*\*Vijećnik, M. Bedeković:“ Nigdje ne vidim prihod kojeg je obećao gospodin Milanović kada je bio u posjetu.“

\*\*Damir Kolar, ravnatelj:“ Što odgovoriti na to pitanje? Ali se iskreno nadam da će se pronaći novaca i za nas.“

\*\*Vijećnik, M.Sokolić:“ Tražio sam troškove plina ali nisam vidio u Financijskom planu?“

\*Dajana Perhot:“ Na stranici 2 ispod potrošnje električne energije.

\*\*Vijećnik, M.Sokolić:“ 35.000,00 kn ? Pa to je malo?“

Predsjedavajući je Suglasnost na Financijski plan Doma za starije i nemoćne osobe Šandrovac za 2017.g. i projekcije za 2018.g.i 2019.g. dao na glasanje. U trenutku glasanja bilo je prisutno svih 11 vijećnika te je Financijski plan Doma za starije i nemoćne osobe Šandrovac za 2017.g. i projekcije za 2018.g.i 2019.g. usvojen sa 9 glasova ZA i 2 glasa SUZDRŽAN.

\*\*Vijećnik, M.Sokolić:“ Nije mi jasno zašto mi moramo donositi Plan za Dom za starije i nemoćne osobe Šandrovac, a za poduzeće „Šandroprom“ d.o.o. ne donosimo nikakve odluke.“

\*Pročelnica, Ivana Fočić:“ Svaki put objašnjavam isto, Dom za starije i nemoćne osobe Šandrovac je proračunski korisnik, a poduzeće „Šandroprom“ d.o.o. nije. Da li vam je sada jasno?“

\*\*Vijećnik, M.Sokolić:“ Ne“.

Načelnik, Josip Dekalić je pojasnio da je „Šandroprom“ d.o.o. vlasnik zgrade, a ustanova je firma koja radi u najmu te zgrade.

**(KLASA: 501-01/16-01/5, URBROJ: 2123-05-01-16-1)**

Točka 12.

Pod ovom točkom Općinsko vijeće raspravljalo je o suglasnosti na I. Izmjene i dopune financijskog plana Doma za starije i nemoćne osobe Šandrovac za 2016.g.

Ravnatelj doma za starije i nemoćne osobe Šandrovac, Damir Kolar, obrazložio je prisutnima I. Izmjene i dopune financijskog plana Doma za starije i nemoćne osobe Šandrovac za 2016.g.

U trenutku glasanja bilo je prisutno svih 11 vijećnika te su I. Izmjene i dopune financijskog plana Doma za starije i nemoćne osobe Šandrovac za 2016.g usvojene sa 10 glasova ZA i jednim glasom SUZDRŽAN.

**(KLASA: 501-01/16-01/6, URBROJ: 2123-05-01-16-1)**

Točka 13.

Pod ovom točkom općinsko vijeće raspravljalo je o kriterijima i načinu ostvarenja prava na dotaciju troškova smještaja u Domu za starije i nemoćne osobe Šandrovac u 2017.g.

Ovom Odlukom utvrđuju se uvjeti, postupak ostvarivanja prava i mjesečni iznos dotacije radi podmirenja troškova smještaja korisnicima Doma za starije i nemoćne osobe Šandrovac koji imaju prebivalište na području Općine Šandrovac.

Dotacije troškova smještaja po ovoj Odluci provodit će se u razdoblju od 1. siječnja 2017. godine do 31. prosinca 2017. godine. Pravo na dotaciju imaju fizičke osobe sa prebivalištem na području Općine Šandrovac u trajanju od najmanje 5. godina koji su postali korisnici Doma do 22.09.2015. godine.

\*\* Vijećnik,M. Bedeković:“ Novi koji dolaze nemaju pravno na dotacije od Općine od 1.000,00 kn. ?“

\*Načelnik, Josip Dekalić.“ Da. Veliki je problem kriterija kako, kome i koliko pomoći? Općina će pomoći ,ali tu je i socijalna skrb koja takve ljude udomljava.“

\* Vijećnik , M. Bedeković.“ U Dom je ušla mama od Ive Kovačevića iz Jasenika. Ivo ima oko 1.600,00 kn primanja , a njegova majka koja je gotovo slijepa oko 500,00 kn. Navedeni je i sam u stanju da se netko brine o njemu. Zbog takvih slučajeva sam da se sufinancira 1.000,00 kn.

U trenutku glasanja bilo je prisutno svih 11 vijećnika te je jednoglasno prihvaćena Odluka o kriterijima i načinu ostvarenja prava na dotacije troškova smještaja u Domu za starije i nemoćne osobe Šandrovac u 2017.g.

**(KLASA: 501-01/16-01/7, URBROJ: 2123-05-01-16-1)**

Točka 14.

Pod ovom točkom općinsko vijeće raspravljalo je o izmjenama i dopunama Odluke o koeficijentima i osnovici za obračun plaće zaposlenika Doma za starije i nemoćne osobe Šandrovac.

U Odluci o koeficijentima i osnovici za obračun plaće zaposlenika Doma za starije i nemoćne osobe “Šandrovac” (KLASA: 003-06/13-01, URBROJ: 2103-68-01-13-47 od 13.12.2013. – dalje: Odluka) u članku 3. mijenja se koeficijenti složenosti poslova radnog mjesta njegovatelj/ica i spremač/ica tako da isti sada glasi:

|  |  |  |  |  |
| --- | --- | --- | --- | --- |
| **R.broj** | **Naziv radnog mjesta** | **Kategorija radnog mjesta** | **Potreban broj radnika** | **Koeficijent** |
| 5. | Njegovatelj/ica | 4 | 5 | 0,62 |
| 9. | Spremač/ica | 4 | 2 | 0,61 |

U ostalom dijelu Odluka o koeficijentima i osnovici za obračun plaće zaposlenika Doma za starije i nemoćne osobe “Šandrovac” ostaje nepromijenjena.

\*\*Vijećnik,M.Sokolić: „ Spremačica i čistačica imaju malenu razliku u koeficijentima .

\*Ravnatelj, Damir Kolar : „ Kod njegovateljica postoji i noćni rad i rad blagdanima , pa se onda i bruto povećava.

U trenutku glasanja bilo je prisutno svih 11 vijećnika te je Odluka o koeficijentima i osnovici za obračun plaće zaposlenika Doma za starije i nemoćne osobe Šandrovac jednoglasno prihvaćena od strane Općinskog vijeća.

**(KLASA: 501-01/16-08, URBROJ: 2123-05-01-16-1)**

Točka 15.

Informacija o Financijskom planu za 2017.g. sa projekcijom za 2018 i 2019.g. i Program rada za 2017.g. „Šandroprom“ d.o.o. Šandrovac.

\*Sanela Paukovac, v.d. direktorica prisutnima je obrazložila Financijskom planu za 2017.g. sa projekcijom za 2018 i 2019.g. i Program rada za 2017.g. „Šandroprom“ d.o.o. Šandrovac:

„Na 4. Sjednici Glavne skupštine poduzeća Šandroprom d.o.o., koja je održana 09.12.2016. godine donesen je Plan prihoda i rashoda za 2017. godinu sa projekcijom za 2018.-2019. godinu, kako slijedi: Za 2017. godinu prihodi su planirani u iznosu od 1.366.975,00 kn, dok su rashodi planirani u iznosu od 1.363.475,00 kn, što znači da se planira ostvarenje dobiti u iznosu od 3.500,00 kn. Za 2018. godinu prihodi su planirani u iznosu od 1.385.975,00 kn, dok su rashodi planirani u iznosu od 1.383.575,00 kn, što znači da se planira ostvarenje dobiti u iznosu od 2.400,00 kn. Za 2019. godinu prihodi su planirani u iznosu od 1.389.975,00 kn, dok su rashodi planirani u iznosu od 1.386.975,00 kn, što znači da se planira ostvarenje dobiti u iznosu od 3.000,00 kn.

Također, na navedenoj Sjednici donesen je i Program rada za 2017. godinu gdje je pojašnjeno kako se planira raditi slijedeće: radovi na odvodnji i pročišćavanju otpadnih voda, održavanje javnih površina, održavanje nerazvrstanih cesta, održavanje groblja, održavanje objekata i zgrada u vlasništvu Općine Šandrovac, održavanje poljskih putova i putnih jaraka, izgradnja objekata za potrebe općine, radovi na uređenju i otvorenju bazena Gradina, svi radovi vezani za održavanje Doma za starije i nemoćne osobe Šandrovac, obavljanje dimnjačarskih usluga i drugi poslovi za potrebe općine.“

\*\*Vijećnik, M. Bedeković: „ Dobit poduzeća „Šandroprom“ d.o.o. od 3.500,00 kn. To je malo za jedno poduzeće. Prihodi od usluge od košnje trave? Da li je to košnja groblja?“

\*Sanela Paukovac, v.d. direktorica :“ Ne, tu pripada održavanje javnih površina.“

\*\*Vijećnik, M. Bedeković: „ Prihodi od košnje bankina? Sada imamo traktor. Hoćete li naplaćivati Općini košnju trave'?\*

\*\*Sanela Paukovac, v.d. direktorica: „ Da, a knjižiti će se na stavku kako nam je naložila Revizija. Sredstva nisu knjižena na prihode već na dugoročne obveze. Za 10 godina će se prihodovati u visini amortizacije.“

\*\*Vijećnik M.Sokolić je rekao da mu nije jasno.

\* \* \*

Predsjedavajući je zaključio točku Dnevnog reda , te je predložio da se prijeđe na 16. točku, Odluku o isplati i donaciji Biljani Erhatić.

\*\*Vijećnik:“ M.Sokolić:“ 16. točke nema. Umjesto nje smo stavili „Odluku o izboru Povjerenstva za izradu monografije Općine Šandrovac“

\*Predsjedavajući:“ Imamo Odluku o donaciji Biljani Erhatić i Odluku o izboru Povjerenstva za izradu monografije Općine Šandrovac.“

\*\*Vijećnik, M.Sokolić: „ Nije bilo rečeno na početku da se točke pomiču, već da se umjesto točke 16. ide Odluka o izboru Povjerenstva za izradu monografije Općine Šandrovac.\*

\*Vijećnica, Biljana Solar:“ Gospoda iz HDZ-a ovaj su puta u pravu.“

\*\*Vijećnik , Ranko Ormanović:“ 16. točka je povučena sa Dnevnog reda i slijedi se iza nje točka.“

Nakon kraće rasprave, općinsko vijeće krenulo je dalje sa radom.

Točka 16.

Brisana iz dnevnog reda.

Točka 17.

Pod ovom točkom općinsko vijeće raspravljalo je o Odluci o isplati donacije Biljani Erhatić.

\*Načelnik:“ Na prijašnjoj sjednici predložili ste da bi se vijećnici odrekli dnevnica. Djelatnici općine i komunalnog poduzeća organizirali su se također te su sakupili novac. Općina bi donirala 10.000,00 kn.“

\*\*Vijećnik Sokolić M.:“ Dobro ste obrazložili, to sam i htio predložiti. Znači da općina daje 10.000,00 kn, i još k tome dnevnice vijećnika . Neka tako stoji i u Odluci“

\*\*Ivana Fočić, pročelnica:“ U članku 2. Odluke već tako piše“.

\*\*Vijećnik: M. Bedeković:“ Ima tu jedan problem Naša dnevnica je 200,00 kn, a naknada Predsjednika vijeće je puno veća.“

\*Predsjedavajući.“ Jednostavno, i ja ću isto dati 200,00 kn kao i svi ostali.“

\*\*Vijećnik Bedeković M. : „ U ime „Hrvatskog srca „ sakupljao se novac za Erhatić po selu. Na koji je način ta osoba sakupljala novac, ja bi ju odmah potjerao iz kuće. Mnogi joj zbog toga nisu ni dali novac. Rekla je „Ja sam ispred „Hrvatskog srca“ i mi ćemo te novce ispred „Hrvatskog srca“ dati Biljani Erhatić.“ Na takav način se to ne radi. Onda se drugačije trebala preformulirati ta zamolba. Malo bi trebalo porazgovarati sa pojedinim članovima udruge , da misle malo i da porade na retorici. Ako ne znaju, neka dođu k meni ja ću ih naučiti.“

\*Načelnik:“ Dobro, trebalo je malo to drugačije izvesti , slažem se . Ako je tako bilo rečeno, ispričavam se u njihovo ime. Ali, bitno je da se sakupio novac koji je bio potreban. „

U trenutku glasanja bilo je prisutno svih 11 vijećnika te je Odluka o isplati donacije Biljani Erhatić jednoglasno usvojena.

**(KLASA: 421-01/16-01/1 , URBROJ: 2123-05-01-16-1)**

Točka 18.

Pod ovom točkom općinsko vijeće raspravljalo je o izboru Povjerenstva za izradu monografije Općine Šandrovac.

\*Načelnik je obrazložio Odluku, te predložio Povjerenstvo u sastavu:

1. Josip Dekalić,

2. Damir Kolar,

3. Ivan Pleško,

4. Ivana Fočić,

5. Biljana Solar.

6. Miroslav Sokolić,

7. Ranko Ormanović

\*\*Vijećnik: M. Sokolić:“ Mislim da bi u Povjerenstvo trebali staviti i velečasnog Davida Andreić. Prije tiskanja želim pregledati materijal „

Prijedlog je prihvaćen te je utvrđeno Povjerenstvo u sastavu:

1. Josip Dekalić,

2. Damir Kolar,

3. Ivan Pleško,

4. Ivana Fočić,

5. Biljana Solar.

6. Miroslav Sokolić,

7. Ranko Ormanović

8. David Andreić

\*Načelnik:“ Imamo snimljen i film o Šandrovcu u slikama, a sada ćemo imati i monografiju Općine Šandrovac“

Predsjedavajući je Odluku o izboru Povjerenstva za izradu monografije Općine Šandrovac dao na glasanje . U trenutku glasanja bilo je prisutno svih 11 vijećnika ,te je Odluka o izboru Povjerenstva za izradu monografije Općine Šandrovac usvojena sa 10 glasova ZA i jednim glasom SUZDRŽAN.

**( KLASA: 612-01/16-01/1, URBROJ: 2123-05-01-16-1)**

\*Predsjedavajući se zahvalio svima prisutnima vijećnicima na radu u protekloj godini, načelniku Općine Šandrovca Josipu Dekalić, Pročelnici JUO Ivani Fočić, , Dajani Perhot te v.d. direktorici Saneli Paukovac i svima koji su sudjelovali u radu Općinskog vijeća. Predsjedavajući je svima zaželio sretne blagdane i uspješnu Novu godinu.

\* Načelnik Josip Dekalić, također se zahvalio svima na suradnji i zaželo sretne blagdane.

Predsjedavajući Ivan Pleško zaključio je 28. sjednicu općinskog vijeća u 21: 07 h.

Zapisnik vodila : Dajana Perhot

Zapisnik sastavila i napisala : Sandra Sedlanić

Općinsko vijeće općine Šandrovac

Predsjednik Općinskog vijeća

Ivan Pleško